open-index/open-wikipedia-markdown huggingface dataset:
Julian Goldsmith

**Julian Royce Goldsmith** (1918 – 1999) was 'n mineraloog en geochemikus by die Universiteit van Chicago (Moore, 1971). Goldsmith, tesame met kollega Fritz Laves, het eerste die kristallografiese polimorfisme van alkali veldspaat gedefinieer (Newton, 1989). Goldsmith het ook geëksperimenteer op die temperatuurafhanklikheid van die soliede oplossing tussen kalsiet en dolomiet (Newton, 1989). Sy navorsing het hom gelei om te eksperimenteer met die bepaling van die stabiliteit van intermediêre strukturele toestande van albiet (Newton, 1989). Die gesogte Roebling-medalje is in 1988 deur die Mineralogiese Vereniging van Amerika (Newton, 1989) aan hom toegeken vir sy uitstaande bydraes tot die studie van mineralogie en geochemie. Die mineraal julgoldiet is na hom vernoem.

## Verwysings 
* Moore, P.B. (1971) Julgoldite, the Fe +2-Fe+3 dominant pumpellyite. A new mineral from Långban, Sweden. *Lithos* 4, 93-99.
* Newton, R. (1989) Presentation of the Roebling Medal of the Mineralogical Society of America for 1988 to Julian R. Goldsmith. *American Mineralogist*, 74, 715-716.
* Edward J. Olsen, *Memorial for Julian Royce Goldsmith, 1918–1999,* American Mineralogist, Volume 85, pages 382–383, 2000
Sepik

Die **Sepik** (Engels: *Sepik River*, vroeër Duits: *Keiserin Augusta-rivier*) is met 'n lengte van 1&nbsp;100&nbsp;km (700&nbsp;myl) een van die langste riviere op die eiland Nieu-Guinee, van die eilandnasie Papoea-Nieu-Guinee, asook van die kontinent Oseanië.

duimnael|links|'n Dorpie langs die Sepik
Die Sepik ontspring in die Viktor Emmanuel-bergreeks in Sentraal-Nieu-Guinee, net noord van die Fly se bron in die Westelike provinsie van Papoea-Nieu-Guinee. Aansluitend vloei dié rivier in 'n noordwestelike rigting en raak die grens tot Indonesië. Vanaf hier vloei die Sepik in 'n noordoostelike rigting en mond sonder delta in die Bismarcksee uit.

Die Sepik se omgewing is gekenmerk deur moerasse, reënwoud en berge. Dié rivier is in 1885 deur Duitsers vir Europa ontdek en ná keiserin Augusta, die vrou van die destydse keiser Wilhelm I van die Duitse Keiserryk genoem.

## Verwysings 
## Eksterne skakels
Lys van klavierconcerto's van Wolfgang Amadeus Mozart

Hierdie is 'n lys van die '''klavierconcerto's deur Wolfgang Amadeus Mozart'''.

## Lys van klavierconcerto's 
* Nr. 1 in F-majeur, K. 37 (April 1767)
* Nr. 2 in B-mol-majeur, K. 39 (Julie 1767)
* Nr. 3 in D-majeur, K. 40 (Julie 1767)
* Nr. 4 in G-majeur, K. 41 (Julie 1767)
* Nr. 5 in D-majeur, K. 175 (Desember 1773)
* Nr. 6 in B-mol-majeur, K. 238 (Januarie 1776)
* Nr. 7 in F-majeur, K. 242 vir drie (of twee) klaviere, "Lodron" (Februarie 1776)
* Nr. 8 in C-majeur, K. 246 (April 1776)
* Nr. 9 in E-mol-majeur, K. 271 (Januarie 1777)
* Nr. 10 in E-mol-majeur, K. 365/316a vir twee klaviere (1779)
* Nr. 11 in F-majeur, K. 413/387a (1782–1783)
* Nr. 12 in A-majeur, K. 414/385p (1782)
* Nr. 13 in C-majeur, K. 415/387b (1782–1783)
* Nr. 14 in E-mol-majeur, K. 449 (9 Februarie 1784)
* Nr. 15 in B-mol-majeur, K. 450 (15 Maart 1784)
* Nr. 16 in D-majeur, K. 451 (22 Maart 1784)
* Nr. 17 in G-majeur, K. 453 (12 April 1784)
* Nr. 18 in B-mol-majeur, K. 456 (30 September 1784)
* Nr. 19 in F-majeur, K. 459 (11 Desember 1784)
* Nr. 20 in D-mineur, K. 466 (10 Februarie 1785)
* Nr. 21 in C-majeur, K. 467 (9 Maart 1785)
* Nr. 22 in E-mol-majeur, K. 482 (16 Desember 1785)
* Nr. 23 in A-majeur, K. 488 (2 Maart 1786)
* Nr. 24 in C-mineur, K. 491 (24 Maart 1786)
* Nr. 25 in C-majeur, K. 503 (4 Desember 1786)
* Nr. 26 in D-majeur, K. 537 (24 Februarie 1788)
* Nr. 27 in B-mol-majeur, K. 595 (5 Januarie 1791)

## Bronne 
* 

## Sien ook 
* Köchel-katalogus
* Lys van vioolkonserte van Wolfgang Amadeus Mozart
Wenela

**Wenela** is 'n werwingsagentskap vir  trekarbeid op die goud-, diamant- en steenkoolmyne in Suid-Afrika.

Die **Witwatersrand Native Labour Association**, in die volksmond bekend as Wenela, is in 1901 gestig en het 'n 200 werwingskantore versprei oor die hele suidelike deel van Afrika tot selfs in die midde van die kontinent.

In die eerste twintig jaar na die ontdekking van goud was die bedryf heeltemal afhanklik van buitelandse arbeid omdat die inwoners van die gebiede wat tans die Republiek van Suid-Afrika vorm, geen sinnigheid in die mynbou gehad het nie. So nypend was die tekort aan arbeid dat mynwerkers selfs uit China ingevoer is.

Wenela stuur agente na alle dorpies in die suidelike deel van die vasteland tot sover as Zambië en Malawi, en selfs voorheen tot in die destydse Belgiese Kongo. Hoofmanne help dikwels met die werwing, want die mynwerkers is 'n belangrike bron van buitelandse inkomste vir die land van herkoms.

Die arbeiders kom na die werwingskantore en bly daar oor in hostelle in boma’s tot hulle per bus, trein en vliegtuig na die Rand gaan. Voor die vertrek word die diensvoorwaardes bespreek en kontrakte van drie tot twaalf maande gesluit, geld vir die reiskoste verskaf,  elke arbeider word medies ondersoek en basiese onderrig in mynboutegniek en Fanagalo verskaf.

In Johannesburg word die arbeiders na die onderskeie myne vervoer, waar hulle in hostelle in kampongs gehuisves word.  Wenela sorg dat elke arbeider in kontak met sy familie bly en reël ook die oorplaas van 'n deel van sy salaris na sy gesin.

Nadat sy kontrak verstryk het, keer hy met sy verdiende geld en aangekoopte goedere na sy gesin terug. Dan betaal hy sy belasting en koop klere, meubels en voedsel vir sy gesinslede. Omdat daar in die stamgebiede dikwels te min grond beskikbaar is om 'n goeie bestaan te voer, sluit 'n arbeider in baie gevalle 'n verdere kontrak met Wenela.

Wenela bied 'n uitgebreide en omvattende geneeskundige diens aan die personeel wat hulle werf. Uit die mediese navorsing oor veral longontsteking, myntering en disenterie het die Suid-Afrikaanse Instituut vir Mediese Navorsing ontstaan. By die hospitaal van Wenela in Johannesburg is na die Tweede Wêreldoorlog die eerste eenheid vir parapleë gestig vir mynwerkers wat beseer is.

## Bibliografie 
* First, Ruth: The gold of migant labour. www.sahistory.org.za
* Schutte, Johann: The origings of Wenela and Teba. www.uj.ac.za
* Standard Encyclopaedia of Southern Africa, deel 7. Kaapstad: Nasou, 1972. 
* www.teba.co.za
* www.historicalpapers.wits.co.za
* 50 000 Flying Tribesmen. South Africa's gold-mining industry uses eight aircraft in unique transport service for its Native workers. In: Lantern. Tydskrif vir Volksopvoeding. Jaargang 5, nr. 3, Januarie 1956
Golf van Carpentaria

Die **Golf van Carpentaria** (Engels: *Gulf of Carpentaria*) is 'n golf van die Stille Oseaan in die noorde van Australië tussen Arnhemland, Noordelike Gebied, in die weste en Cape York-skiereiland, Queensland, in die ooste.

duimnael|links|Kus van die Golf van Carpentaria by Karumba, Queensland
Die Golf van Carpentaria grens in die noordweste aan die Arafurasee. Die Golf van Carpentaria word deur die Torres-straat met die Koraalsee in die noordooste verbind. Die golf het 'n oppervlakte van sowat 310&nbsp;000&nbsp;km² en 'n maksimale diepte van 70&nbsp;m.

Die Golf van Carpentaria is in 1606 deur die Nederlandse ontdekkingsreisiger Willem Jansz vir Europa ontdek en in 1623 is die golf deur Jan Carstenszoon ná die destydse Nederlandse goewerneur van Nederlands-Indië, Pieter de Carpentier, genoem. In 1644 het Abel Tasman die golf se kus verken.

## Verwysings 
## Eksterne skakels
József Sándor Krenner

**József Sándor Krenner** (3 Maart 1839 – 6 Januarie 1920) was 'n Hongaarse mineraloog, wat verskeie nuwe minerale ontdek het. Krenner is in Buda gebore en het by die Universiteit van Pest, Wene en Tübingen mineralogie en geologie gestudeer. Hy het sy Ph.D. In 1865 vir werk met Friedrich August Quenstedt in Tübingen ontvang. Krenner het gewerk in die mineralogie-afdeling van die Hongaarse Nasionale Museum. Vanaf 1870 het hy ook aan die Tegniese Universiteit van Boedapest gedoseer. In 1888 het hy lid van die Hongaarse Akademie vir Wetenskap geword. Krenner ontdek verskeie nuwe minerale, byvoorbeeld krenneriet wat hy in 1877 in Sacaramb, Roemenië ontdek het. Die minerale word duidelik na homself vernoem. Nog 'n mineraal wat hy ontdek het, was semseyiet, die hoof antimoonsulfied wat in 1881 ontdek is, is vernoem na Andor Semsey (1833–1923), 'n Hongaarse edelman en mineraloog.

## Verwysings 
*
2017 Japannese Grand Prix

Die **2017 Formule Een Japannese Grand Prix** het op 8 Oktober 2017 op die Suzuka Internasionale Renbaan in Japan plaasgevind. Dit was die sestiende wedren van die kampioenskapseisoen.

## Bande beskikbaargestel 
Pirelli sal die volgende bande aan alle spanne by Suzuka verskaf:

## Oefensessies 
### Vrye oefening 
## Kwalifisering 
Lewis Hamilton behaal vir Mercedes sy tiende voorste wegspringplek van die seisoen, terwyl sy spanmaat Valtteri Bottas tweede gekwalifiseer. Ferrari-jaer Sebastian Vettel eindig derde, voor die Red Bull-jaers Daniel Ricciardo, Max Verstappen en sy spanmaat Kimi Raikkonen. Die Force India-paar Esteban Ocon en Sergio Pérez gekwalifiseer onderskeidelik sewende en agtste, terwyl die Williams-bestuurder Felipe Massa en McLaren se Fernando Alonso die top 10 voltooi. 

Ná afloop van die tweede vrye oefening op Vrydag moes Valtteri Bottas sy ratkas laat vervang. Aangesien die ratkas nog nie die verpligte ses wedrenne afgelê het nie, het Bottas 'n straf van vyf wegspringplekke gekry. Kimi Räikkönen ontvang ook 'n vyf wegspringplekstraf na die ruil van sy ratkas as gevolg van 'n ongeluk in die derde vrye oefening. Daarbenewens is drie renjaers gestraf weens die uitruiling van verskeie dele van hul enjins: Toro Rosso-renjaer Carlos Sainz jr. en Renault-renjaer Jolyon Palmer het albei twintig plekke ontvang, terwyl Fernando Alonso 35 plekke moes afstaan.

## Renuitslag 
## Puntestand na die Grand Prix 
### Renjaers 
### Vervaardigers 
## Verwysings
Wattersiet

**Wattersiet** is 'n baie seldsame kwik-chromaatmineraal met die formule Hg+14Hg+2Cr+6O6. Dit kom voor geassosieer met gedeë kwik en sinnabariet in 'n hidrotermiese veranderende serpentiniet. Dit is die eerste keer in 1961 beskryf nadat dit in die Clear Creek-kleim, San Benito County, Kalifornië, VSA gevind is. Dit is vernoem na die Kaliforniese mineraalversamelaar Lucius "Lu" Watters om hom te vereer.

## Sien ook 
* Mineraal
* Relatiewe digtheid
* Mohs se hardheidskaal

## Verwysings
Eugene Jarosewich

**Eugene (Gene) Jarosewich** (1926 – 2007) was 'n Amerikaanse chemikus by die Departement van Minerale Wetenskappe van die Smithsoniese Instituut. Gene was wêreldwyd bekend vir sy nat chemiese analise van meteoriete.  Gene en sy medewerkers het ook 'n stel algemeen gebruikte standaarde vir elektronmikroskoop-ontledings ontwikkel deur monsters van die Nasionale Mineraalversameling te gebruik. Die minerale jarosewichiet en asteroïde 4320 Jarosewich is tot sy eer na hom vernoem.

## Verwysings 
## Eksterne skakels 
* Chemical Analyses of Meteorites Article
Caudron R.11

Die **Caudron R.11** was 'n Fransvervaardigde driesitplek, tweemotorige verkennings/bomwerper wat met welslae gebruik is om vegvliegtuie te vergesel oor die westelike front. Dit was toegerus met vyf Lewis-masjiengewere en baie beweeglik en het die Franse vegters diep in die vyandelike gebied vergesel waar dit die Duitse vliegtuie laat ontgeld het. So het die *Caudron R.11* 'n indrukwekkende rekord opgebou van Duitse vliegtuie wat afgeskiet is.

Die vliegtuig het oor 'n aantal interessante kenmerke beskik wat dit van ander vliegtuie onderskei het: die motors was omhul deur 'n vaartbelynde gondel en beide kon van enige van die hoofbrandstoftenks gevoer word. In latere modelle kon die agterkant van die gondels afgegooi word saam met ekstra brandstoftenks wat daarin was. Daar was ook 'n ekstra stel kontroles in die masjiengeweerkajuit. Die *R.11* is eers in Julie 1922 uit diens onttrek.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Lars Fredrik Svanberg

**Lars Fredrik Svanberg** (13 Mei 1805 – 16 Julie 1878) was 'n Sweedse chemikus en mineraloog.

## Lewe 
Hy is op 13 Mei 1805 in Stockholm, Swede, gebore as die seun van Jöns Svanberg. Hy was twee keer getroud. In 1836 is hy getroud met Augusta Roth en in 1859 met Baroness Frederica Augusta Stiernstedt.  Hy sterf op 16 Julie 1878 in Uppsala, Swede.

## Loopbaan 
Hy was 'n student van Jöns Jacob Berzelius. Van 1853 tot 1874 was hy professor in chemie aan die Universiteit van Uppsala. In 1839 word hy lid van die Royal Swedish Academy of Sciences. Hy het ook 'n militêre loopbaan gehad, en is aangestel as onder-luitenant in die Sweedse vloot se meganiese korps. Sy pligte was die gehaltebeheer van kanonne en yster wat vir die Sweedse Vloot geproduseer was.

## Erkenning 
Die mineraal svalbergiet is na hom vernoem.

## Eksterne skakels 
* https://runeberg.org/sbh/svanblar.html
Anders Gustaf Ekeberg

duimnael|Anders Gustaf Ekeberg

**Anders Gustaf Ekeberg** (Stockholm, Swede, 16 Januarie 1767 – Uppsala, Swede, 11 Februarie 1813) was 'n Sweedse chemikus wat tantaal (Ta) in 1802 ontdek het. Hy was doof.

Ekeberg het in 1784 by die Universiteit van Uppsala ingeskryf, in 1788 gegradueer, is in 1794 aangestel as 'n dosent in chemie 1794 en in 1799 as eksperimenteerder. In 1799 is hy verkies tot lid van die Koninklike Sweedse Wetenskapsakademie.

Carl Gustaf Ekeberg was sy oom.

## Eksterne skakels 
* 

## Verdere leesstof 
*  - subscription required

## Verwysings
Pratt & Whitney PW2000

Die **Pratt & Whitney PW2000**, ook bekend volgens die militêre aanwysing as **F117** en aanvanklik na verwys as die **JT10D**, is 'n reeks hoë-omleidingturbowaaierenjins met 'n stukrag tussen 165 en 190 kN (37&nbsp;000 tot 43&nbsp;000 lbf). Hulle is spesiaal ontwerp vir die Boeing 757 en word gebou deur Pratt & Whitney. As 'n 757 kragbron, kompeteer  hierdie enjins met die Rolls-Royce RB211.

## Ontwerp en ontwikkeling 
Pratt & Whitney het aan die JT10D begin werk in Oktober 1971 bedoel vir die McDonnell Douglas YC-15 in die Gevorderde Medium STOL transportprojek, asook die Boeing 767 (destyds met kodenaam 7X7). Die enjin het in Augustus 1974 die eerste keer gehardloop. In Desember 1980 het Pratt & Whitney die benamingstelsel vir sy enjins verander, en die JT10D het die PW2037 geword.

Die PW2000 is 'n dubbelspoel, aksiale lugvloei, ringvormige verbranding, hoë-omleidingturbowaaier met 'n dubbele-kanaalvollegesag digitale enjinbeheerstelsel (FADEC). Dit is in 1984 as die eerste burgerlike FADEC-beheerde vliegtuigenjin gesertifiseer.

Die eerste PW2000 reeks enjin, die PW2037, het die Boeing 757-200 in diens van Delta Air Lines aangedryf. Dit was die bekendstellingskliënt vir die burgerlugvaartweergawe van die enjin.
[duimnael|'n Tegnikus ondersoek 'n F117 van 'n [Boeing C-17 Globemaster III|C-17 Globemaster III tydens 'n na-vluginspeksie.]]
Behalwe vir die 757, word die PW2000 reeks enjins ook gemonteer aan die C-17 Globemaster III militêre vragvliegtuig; die Amerikaanse Departement van Verdediging se aanwysing vir die enjin is F117, met die spesifieke variant wat gebruik word op die C-17 die F117-PW-100. Die kragbron se eerste vlug op die C-17 was in 1991.

Die PW2000 het ook die mislukte Iljoesjin Il-96M aangedryf; die enjin het die eerste keer gevlieg op die Il-96M in 1993.

Die jongste boustandaard, met die naam PW2043, is van stapel gestuur in 1994. Dit bied meer as 190&nbsp;kN (43&nbsp;000&nbsp;vt-f) se stukrag. Die vorige geslagte van die enjin kan omgeskakel word na die PW2043-weergawe.

## Aanwendings 
* Boeing 757
** Die Boeing C-32
* Die Boeing C-17 Globemaster III
* Iljoesjin Il-96M

## Verwysings
Pehr Osbeck

duimnael|regs|Pehr Osbeck
regs|duimnael|*Osbeckia chinensis*, deur Osbeck geskets.
**Pehr Osbeck** (1723 – 23 Desember 1805) was 'n Sweedse ontdekkingsreisiger, natuurkundige en 'n apostel van Carolus Linnaeus. Hy is in die gemeente Hålanda op Västergötland gebore en het saam met Carolus Linnaeus in Uppsala gestudeer.

## Natuurkundige in Canton Streek 
In 1750–1752 het hy as kapelaan op die skip *Prins Carl* na Asië gereis , waar hy vier maande lank die flora, fauna en mense van die Cantonstreek van China bestudeer het. Hy het net betyds teruggekom om meer as 600 spesies plante by te dra tot Linnaeus se "Species Plantarum", wat in 1753 gepubliseer is.

In 1757 publiseer hy die dagboek van sy reis na China, "Dagbok öfwer en ostindisk Resa Åren", wat in 1762 in Duits, en in 1771 in Engels vertaal is. In 1771 is hy verkies tot lid van die Koninklike Sweedse Akademie vir Wetenskappe.

Die standaard skrywerafkorting **Osbeck** word gebruik om Pehr Osbeck as die skrywer aan te dui wanneer 'n botaniese naam genoem word.

## Latere loopbaan 
Hy het sy loopbaan beëindig as die priester van Våxtorp en Hasslöv in Halland, waar hy in 1805 gesterf het.

## Versamelings 
Sy groot versamelings word bewaar in Swede en die Verenigde Koninkryk. Hy word herdenk deur die genus Osbeckia L. van plante in die familie Melastomataceae.
Die standaard skrywer afkorting *Osbeck* word gebruik om hierdie individu as die skrywer aan te dui wanneer 'n botaniese naam aangehaal word.

## Gekose werke 
* Osbeck, Pehr (1771). *A voyage to China and East Indies,* Vol. I.   London: Benjamin White. [digitized by University of Hong Kong Libraries, Digital Initiatives, "China Through Western Eyes."  ]
* Osbeck, Pehr (1771). *A voyage to China and East Indies,* Vol. II.   London: Benjamin White. [digitized by University of Hong Kong Libraries, Digital Initiatives, "China Through Western Eyes."  ]

## Sien ook 
* Lys van botaniste volgens outeursafkorting

## Verwysings
Golf van Tonkin

Die **Golf van Tonkin** (Viëtnamees: *Vịnh Bắc Bộ*; Vereenvoudigde Chinees: 北部湾, Tradisionele Chinees: 北部灣, pinyin: *Běibù Wān*; albei letterlik: "Noordelike baai") is 'n golf van die Stille Oseaan in Suidoos-Asië tussen Viëtnam in die weste, die vasteland van die Volksrepubliek China in die noordooste (provinsies Guangdong en Guangxi) en die Chinese eiland Hainan in die ooste. Die golf is ná die Noord-Viëtnamese landskap Tonkin genoem.

duimnael|links|Vịnh Hạ Long aan die noordkus van die Golf van Tonkin
Die Golf van Tonkin grens in die suidooste aan die Suid-Chinese See. Die golf is 500&nbsp;km lank en 250&nbsp;km wyd. Die grootste stad aan die Golf van Tonkin is Hai Phong in Viëtnam en Beihai in China. Die belangrikste rivier wat in die Golf van Tonkin uitmond is die Rooirivier. Aan die noordkus van Viëtnam is die Halong-baai (*Vịnh Hạ Long*), sedert 1994 'n Unesco-wêrelderfenisgebied, geleë.

Die Golf van Tonkin is veral bekend vir die Golf van Tonkin-voorval wat tot die Viëtnamoorlog tussen die Verenigde State van Amerika en Noord-Viëtnam gelei het. Tydens hierdie voorval het volgens die Amerikaanse president Lyndon B. Johnson Noord-Viëtnamese soldate twee keer Amerikaanse torpedojaers aangeval. Die Verenigde State het aansluitend amptelik oorlog teen Noord-Viëtnam verklaar en Suid-Viëtnam ondersteun.

## Verwysings 
## Eksterne skakels
Brookfield Engineering

**Brookfield Engineering** is 'n ingenieurswese- en vervaardigingsmaatskappy met hoofkwartier in Middleboro, Massachusetts. Sy produklyn sluit laboratoriumviskosimeters, rheometers, tekstuurontleders en poeiervloeitoetsapparate in, sowel as aanlynprosesinstrumentasie. Hierdie instrumente word tipies in navorsing en ontwikkeling, prosesontwerp en prosesbeheer gebruik. Dit word vermoed dat een van die mees ongewone en ernstige voorvalle van residensiële giftige-afvalbesoedeling in Massachusetts se geskiedenis deur Brookfield veroorsaak is, alhoewel die maatskappy as deel van 'n skikking, die hervestigings- en opruimkoste betaal het sonder om verantwoordelikheid toe te ken.

## Maatskapplike geskiedenis 
Die maatskappy is in 1934 deur Don Brookfield Sr gestig, nadat hy 'n graad in elektrochemiese ingenieurswese by MIT verwerf het. Brookfield Ingenieurswese was tot 1989 'n familiebesigheid, waarna die beheerende aandeel aan die werknemers oorgedra is. Dit is sedert die 1990's ISO gesertifiseer.

Brookfield Ingenieurswese het handelaars in 60 lande en plaaslike kantore in die Verenigde State, die Verenigde Koninkryk, Duitsland, Indië en China. Alle produksie word in die VSA by die maatskappy se hoofkwartier gedoen.

## Instrumente 
Klassieke Brookfield-viskosimeters werk volgens die beginsel van roterende viskositeitsmeting – die wringkrag wat nodig is om 'n voorwerp soos 'n spil in 'n vloeistof te draai, hang af van die viskositeit van die vloeistof. Wringkrag word deur middel van 'n gekalibreerde veer aan 'n skyf of tolvormige spil oorgedra, wat in die toetsvloeistof ondergedompel is. Die afwyking van die veer toon die viskeuse sleepkrag van die vloeistof teen die spil. Hierdie sleepkrag is eweredig aan die hoeveelheid wringkrag wat nodig is om die spil te draai en dus ook aan die viskositeit van 'n Newtoniese vloeistof. Tydens die ontwikkeling van 'n nuwe toetsmetode, moet hierdie toestande dikwels empiries bepaal word. Suksesvolle toetsmetodes lewer 'n wringkraglesing tussen 10% en 100% van die veer se uitwyking. Die rheologiese gedrag van die toetsvloeistof kan teen verskillende snelhede gemeet word, maar omdat die geometrie van die vloeistof rondom 'n roterende spil in 'n groot houer nie 'n enkele skuifvervormingsnelheid toelaat nie, kan behoorlike rheometrie nie met hierdie tipe apparaat gedoen word nie.

Behalwe roterende spil viskosimeters, verskaf Brookfield deesdae ook rheometers met gedefinieerde geometrie in die monsterholte, sodat volledige rheologiese analise moontlik is.

## Besoedelingsaak en skikking 
In 1998 het die Departement van Omgewingsake inwoners van Stouhton ontruim, nadat 'n skerp styging waargeneem is in die konsentrasie van oplosmiddels in die lug. Die vermoede het bestaan dat Brookfield dit veroorsaak het en hulle het ooreengekom om te betaal vir die hervestiging van die inwoners asook vir die skoonmaakkoste, sonder om verantwoordelikheid daarvoor te aanvaar. Die Boston Globe het die insident beskryf as een van die deelstaat se mees ongewone en ernstige gevalle van gifstofbesoedeling in 'n woongebied.

## Verwysings
Rooirivier (Asië)

Die **Rooirivier** (Vereenvoudigde Chinees: 红河; Tradisionele Chinees: 紅河; pinyin: *Hóng Hé*; Viëtnamees: *Sông Hồng*) is 'n groot suidoos-vloeiende rivier in Asië. Dié rivier, met 'n lengte van 1&nbsp;200&nbsp;km (750&nbsp;myl), vloei deur die suidweste van China en die noorde van Viëtnam. Die naam van die Rooirivier is afgelei van die rooi ysteroksied-sediment, wat die rivier meevoer.

duimnael|links|Die Rooirivier se boloop in die Chinese provinsie Yunnan
duimnael|links|Sononder oor die Rooirivier in die Viëtnamese hoofstad Hanoi
Die Rooirivier ontspring in die Hengduan-bergreeks in die provinsie Yunnan van die Volksrepubliek China, wes van Kunming en oos van die grens tot Mianmar. Wes van die Rooirivier se bron vloei die Irrawaddy, Salween en Mekong en noord die Yangtze. Aansluitend vloei dié rivier in 'n suidoostelike rigting en bereik Viëtnam, waar die Rooirivier se twee groot sytakke, die Swartrivier  van regs en die Lô-rivier van links, saam in die Rooirivier uitmond. Verder suidoos bereik die Rooirivier die Viëtnamese hoofstad Hanoi, die grootste stad aan dié rivier. Suidoos van Hanoi mond die Rooirivier in 'n wye delta in die Golf van Tonkin uit. Net noord van die Rooirivier se delta is die Halong-baai (*Vịnh Hạ Long*), sedert 1994 'n Unesco-wêrelderfenisgebied, geleë.

## Verwysings 
## Eksterne skakels
Fluisterboom

Die **Fluisterboom**  in Georgestraat,  Albertinia is een van Suid-Afrika se kampioenbome. Hierdie wildevy (*Ficus thonningii* / *Ficus burkei*) is 200 jaar oud en sy stamomtrek van 14,6&nbsp;m maak dit een van die dikste bome in die land. Volgens oorvertelling kan mens die boom hoor fluister as jy aandagtig luister. 

## Verwysings
Current Medical Diagnosis and Treatment

***Current Medical Diagnosis and Treatment*** is 'n standaard mediese verwysingswerk wat deur McGraw-Hill gepubliseer word. Dit word jaarliks opgedateer, en die 2017 jaargang was die 56ste uitgawe. Die redakteurs van die 56ste uitgawe was Stephen McPhee, Maxine Papadakis en Michael Rabow. Dit was oorspronklik 'n algemene mediese handleiding, maar 'n aantal spesialis-weergawes verskyn deesdae ook, soos byvoorbeeld kindergeneeskunde, kardiologie, en chirurgie, wat almal deel vorm van die Lange "*Current*" reeks.

## Verwysings
Dagga Party

**Die Dagga-party van Suid-Afrika** (ook **Iqela Lentsango** genoem) is 'n Suid-Afrikaanse politiese party wat in Februarie 2009 deur Jeremy David Acton gestig is. Hy is ook die huidige leier van die party. Die wettiging van daggagebruik is die kernbeleid van die party. Die party is gestig om kiesers wat die wettiging van dagga ondersteun te verteenwoordig in die algemene verkiesing.

Die party was onsuksesvol om by die Onafhanklike Verkiesingskommissie van Suid-Afrika te registreer om deel te neem aan die algemene verkiesing in 2014, omrede die registrasie fooi van R200&nbsp;000 per provinsie, nie betyds ingesamel kon word nie.

Die party se beleid is dat daggafariërs dieselfde regte moet geniet as die gebruikers van ander wettige dwelms soos bv. sterk drank en tabak.

Acton was 'n eiser in 'n saak wat in die Wes-Kaapse hooggeregshof aangehoor is, en op 31 Maart 2017 beslis het dat volwassenes in die privaatheid van hulle eie huise dagga mag besit, kultiveer en gebruik. Die hof het ook beslis dat die parlement 24 maande het om die wetgewing te verander.

## Verwysings 
## Eksterne skakels 
* Amptelike webtuiste
* Facebook blad
Welverdiend

**Welverdiend** kan na een van die volgende plekke in Suid-Afrika verwys:

*Welverdiend, Ehlanzeni
*Welverdiend, Gauteng
*Welverdiend, Piet Retief, 'n voorstad van Piet Retief, Mpumalanga
*Welverdiend, Ngaka Modiri Molema
Jennifer Su

**Jennifer Su** (* 12 Augustus 1968 te Philadelphia, VSA) is 'n Suid-Afrikaanse sangeres, radio-omroeper en TV-aanbieder. 

## Publikasies 
2015 – *From Z to A-Lister: Building Your Personal Brand*

## Verwysings 
## Eksterne skakels 
* Amptelike biografie (Profiel op TVSA)
* Who's Who SA-profiel 
* Jen Su on being a tv and radio presenter and travelista (Interview) Female Entrepreneur SA
Welverdiend, Gauteng

: *Hierdie artikel handel oor die nedersetting in Merafong City. Vir ander gelyknamige plekke, sien die dubbelsinnigheidsbladsy by Welverdiend.*

**Welverdiend** is 'n dorpie in die Merafong City Plaaslike Munisipaliteit, Wesrand-distriksmunisipaliteit, van Gauteng. Dit is 85 km suidwes van Johannesburg, net wes van Carletonville.

## Verwysings
Welverdiend, Piet Retief

**Welverdiend** is 'n voorstad van Piet Retief, Mpumalanga, 'n landelike dorp wat naby die grens met Eswatini geleë is.

## Eksterne skakels 
*Google Kaart

## Verwysings
Groot Australiese Baai

Die **Groot Australiese Baai** (Engels: *Great Australian Bight*) is 'n golf van die Indiese of Suidelike Oseaan in die suide van Australië tussen Suid-Australië in die noorde, Wes-Australië in die noordweste, Victoria in die noordooste en Tasmanië in die suidooste.

[duimnael|links|[Nasa-Satellietbeeld van die Nullarborvlakte, die Groot Victoriawoestyn en die Groot Australiese Baai (van bo na onder)]]
Volgens die Internasionale Hidrografiese Organisasie (IHB) se definisie streek die Groot Australiese Baai vanaf West Cape Howe in Wes-Australië tot South West Cape in Tasmanië, maar die algemeen aanvaarde definisie van die Australiese Hidrografiese Diens (AHS) beskryf die golf tussen Cape Pasley Wes-Australië en Cape Carnot in Suid-Australië, 'n afstand van 1&nbsp;160&nbsp;km (720&nbsp;myl). Terwyl die IHB die baai as deel van die Indiese Oseaan beskou, beskou die AHS die Groot Australiese Baai as deel van die Suidelike Oseaan. Afhangende van hierdie definisies is stede soos Adelaide en Melbourne aan die Groot Australiese Baai geleë, of nie.

## Verwysings 
## Eksterne skakels
Ljef Perofski

duimnael|Die Wollaston-medalje
Graaf **Ljef Aleksejewitsj von Perofski** (Russies: *Лев Алексеевич Перовский*, ook getranslitereer as Perofsky, Perovskii, Perovskiy, Perovsky, Perowski en Perowsky; 9 September 1792 – 21 November 1856) was 'n Russiese edelman en mineraloog wat ook onder Nikolaas I van Rusland as minister van binnelandse sake gedien het.

In 1845 het hy die skepping van die Russiese geografiese vereniging voorgestel. Die mineraal perofskiet is na hom genoem.

## Verwysings
Eugène Dumortier

**Eugène Dumortier** (1802, Lyon – 12 Augustus 1876, Lyon) was 'n Franse paleontoloog.
Hy het as 'n vervaardiger van verguldingswerk gewerk en op die ouderdom van 50 het hy sy fokus na geologie verander. Hy word onthou vir 'n vier-volume paleontologiese werk op die Rhône-Alpes-streek wat vanaf 1864 tot 1874 gepubliseer is.

Die mineraal dumortieriet word na hom vernoem.

In 1860 word hy lid van die Société géologique de France. Hy was ook 'n stigterslid van die vereniging Association lyonnaise des amis des sciences naturelles (1872) en die Société de géographie de Lyon (1873). Sy groot versameling fossiele is bemaak aan die natuurhistoriese museum in Lyon.

## Verwysings
Société géologique de France

Die **Société Géologique de France** (SGF) is 'n Franse geleerde vereniging wat op op 17 Maart 1830 gestig is. Dit is die Geologiese Vereniging van Frankryk. Teen 2006 het dit 1200 lede gehad.

## Eksterne Skakels 
* Amptelike webwerf
Emil Riebeck

duimnael|Emil Riebeck

**Emil Riebeck** (11 Junie 1853, Preusslitz – 22 Junie 1885, Feldkirch, Vorarlberg) was 'n Duitse chemikus, ontdekkingsreisiger, mineraloog, etnoloog en natuurondersoeker. Hy is die seun van Carl Adolf Riebeck, 'n industriële magnaat.

Hy het verskeie kere na Noord-Afrika en Arabië gereis, en in 1881 het hy saam met Georg Schweinfurth op 'n ekspedisie na Socotra gereis. Hy het in 1882 saam met Adolf Bastian na die heuwels van Chittagong gereis.

In 1884 het hy Gottlob Krause se ekspedisie na die Nigerrivier, Benuerivier en Tsjadmeer gefinansier. Riebeck het 'n uitgebreide versameling kunswerke uit Oos-Asië, Indië, Arabië en Afrika bymekaargemaak. Die mineraal riebeckiet is na hom vernoem. Verder is 'n spesie van die Socotran akkedis, *Haemodracon riebeckii*, tot sy eer vernoem.

## Literatuur 
* Otto Taschenberg: *Beiträge zur Fauna der Insel Sokotra, vorzüglich nach dem von Herrn Dr. Emil Riebeck aus Halle a.S. gesammelten Materiale zusammengestellt von Dr. O. Taschenberg in Halle a.S.*, in: Zeitschrift für Naturwissenschaft, Leipzig 1883 *Emil Riebeck: *Die Hügelstämme von Chittagong.* Berlin 1885.

## Verwysings 
## Eksterne skakels 
*  Sonderausstellung der Riebecksammlung im Kunstgewerbemusseum Berlin 1883/1884
* Kurzporträit
Anggun

**Anggun Cipta Sasmi** (gebore in Jakarta op 29 April 1972), beter bekend as **Anggun** en "Diva of Indonesia", is 'n Indonesiese en Franse sangeres wat in Parys gebaseer is. Sy begin haar loopbaan in 1986 met *Dunia Aku Punya*.

## TV-programme 
* *X Factor Indonesia*
* ''Asia's Got Talent*
* *Indonesia's Got Talent*

## Diskografie 
### Albums 
; Maleis
* *Dunia Aku Punya* (1986)
* *Anak Putih Abu Abu* (1991)
* *Nocturno* (1992)
* *Anggun C. Sasmi... Lah!!!* (1993)
; Engels
* *Snow on the Sahara* (1997)
* *Chrysalis* (2000)
* *Luminescence* (2005)
* *Elevation* (2008)
* *Echoes* (2011)
; Frans
* *Au nom de la lune* (1997)
* *Désirs contraires* (2000)
* *Luminescence* (2005)
* *Élévation* (2008)
* *Échos'' (2011)

## Letterkunde 
* 
* 
* 
* 

## Verwysings 
## Eksterne skakels 
* Amptelike webwerf
Croquet Lawn A

**Croquet Lawn A** is 'n nedersetting in die Ehlanzeni-distriksmunisipaliteit in die Mpumalangaprovinsie van Suid-Afrika.

Dit is suidwes van Newington geleë. 

## Sien ook 
* Lys van dorpe in Suid-Afrika

## Verwysings
Pirozjki

**Pirozjki** (пирожки, meervoud van **pirozjok**; letterlik "pasteitjies"), soms ook gespel **pirizjki** (Oekraïens: пиріжки), is ’n generiese woord vir klein gebakte of gebraaide rolletjies wat ’n verskeidenheid vulsels kan kry. Die klem van die woord val op die laaste lettergreep: . 

*Pirozjok* (, die enkelvoud) is die verkleinwoord van die Russiese пирог (*pirog*, "pastei"), wat ’n volgrootte-pastei is. Pirozjki is iets anders as die *pierogi* van Pole en Slowakye, wat gekookte kluitjies is.

’n Algemene soort pirozjki is gevulde, gebakte rolletjies wat van gegiste deeg gemaak en dikwels met eier gesmeer word om dit ’n goue kleur te gee. Hulle bevat dikwels vleis (veral beesvleis) of ’n groentevulsel (fynaartappel, sampioene, uie en eier, of kool). Dit kan ook ’n vulsel kry van vis (soos salm) of hawermout en vleis of afval. Soet vulsels kan insluit gebakte of vars vrugte (appels, kersies, appelkose, gekapte suurlemoen, konfyt of maaskaas). Die pasteitjies kan alleen gebraai en dan gevul word, of dit kan met die vulsel gebraai word.

Ander soorte deeg, soos ’n pasteideeg, kan gebruik word in die plek van die gegiste deeg. Die pirozjki kan klein wees, so lank en breed soos twee vingers; of groter, effens kleiner as ’n hamburger. Dit word dikwels saam met sop voorgesit.

## Bronne 
* *Piroshki or Pirozhki* in *Larousse Gastronomique, The New American Edition* (Jenifer Harvey Lang, red.), Crown Publishers, New York (1988), bl..&nbsp;809.
* *Piroghi or Pirozhki* in *Larouse Gastronomique*, eerste Engelse uitgawe (Nina Froud en Charlotte Turgeon, reds.), Paul Hamlyn, Londen (1961), bl.&nbsp;740-741.
* *Pirog* in *The Oxford Companion to Food* (Alan Davidson), Oxford University Press (1999), ble.&nbsp;609-610.

## Eksterne skakels 
*
* 15px Hierdie artikel is vertaal uit die Engelse Wikipedia
Godide

**Godide** (ook Rolle genoem) is 'n nedersetting suidoos van Acornhoek in die Ehlanzeni-distriksmunisipaliteit van  Mpumalangaprovinsie, Suid-Afrika. Dit lê aan die oewer van die Nwandlamuhari- en Sandriviere, en is aanliggend aan Thulamahashe.

## Sien ook 
* Lys van dorpe in Suid-Afrika

## Verwysings
Dülfersitz

duimnael|Abseil d.m.v. die Dülfersitz (nie vry hangend nie)
[duimnael|[Switserland|Switserse soldate oefen Abseil d.m.v. die Dülfersitz]]

Die **Dülfersitz** (vernoem na sy uitvinder, bergklimmer Hans Dülfer) is 'n klassieke, nie-meganiese abseiltegniek, wat gebruik word in rotsklim en bergklim. Sedert belay-toerusting in algemene gebruik gekom het, het dit egter in onbruik verval. In die Dülfersitz, word die tou rondom die liggaam gevoer, en die spoed waarteen die klimmer neerdaal word deur die wrywing van die tou teen die liggaam beheer.

Die voordele van die Dülfersitz is dat 'n mens sonder 'n klimharnas of belay-toerusting kan abseil, en dat die tou minder slytasie ondervind, omdat dit nie geknak word of aan gekonsentreerde kragte onderwerp word nie. Die groot nadeel van hierdie metode is dat die intense hitte wat deur die wrywing op die skouer, nek en heup gegenereer word, pynlik kan wees en klere kan beskadig.

## Abseilmetode 
* Die tou word dubbelgevou en tussendeur die bene gevoer
* Die tou word agter een bobeen omgebring
* Die tou word kruisoor die bors geneem tot by die anderkantste skouer
* Vanaf die skouer word die tou skuins oor die rug na die remhand geneem (die hand op die dieselfde kant as die bobeen waar die tou oorgaan)
* Die tou word onder spanning geplaas
* Die vrye hand bly vorentoe, om die balans te behou
* Die remhand beheer die beweging van die tou: om die tou te laat beweeg, gaan die remhand agteruit; om die beweging te stuit, beweeg dit vorentoe.
Alhoewel die Dülfersitz 'n effektiewe metode van abseil is wanneer dit korrek gedoen word, is dit minder veilig as moderne metodes. As dit sonder ander beveiligingsmiddels, byvorbeeld prusik toue, gedoen word, en die remhand die tou los, byvoorbeeld as gevolg van paniek, die impak van 'n vallende klip, of krampe, is 'n val onvermydelik.

## Verwysings
Pizza Hut

**Pizza Hut** is 'n Amerikaanse kitskosrestaurantketting en multinasionale franchise-groep, wat in 1958 in Wichita, Kansas deur Dan en Frank Carney gestig is. Die maatskappy is bekend vir sy Italiaans-Amerikaanse spyskaart, insluitend pizza en pasta, sowel as bykosse en nageregte.

duimnael|links|260px|Lande met Pizza Hut afsetpunte
Pizza Hut het meer as 17&nbsp;640 afsetpunte wêreldwyd (2020), wat dit die wêreld se grootste pizza-ketting maak volgens die aantal liggings. Dit is 'n filiaal van **Yum! Brands, Inc.**, een van die wêreld se grootste restaurantgroepe.

Hulle spyskaart bestaan onder andere uit pizza, pasta, diepgebraaide hoendervlerkies, slaaie, stokbrood en knoffelbrood.

## Verwysings 
## Eksterne skakels 
*  Amptelike webwerf
Siyathemba

**Siyathemba** is 'n township langs Balfour, 'n klein landbou- en steenkoolmynboudorp in Mpumalanga, Suid-Afrika.

## Sien ook 
* Lys van dorpe in Suid-Afrika

## Verwysings
KwaDela

**KwaDela** is 'n township van Davel, 'n dorpie in Mpumalanga, Suid-Afrika. Dit is tussen Davel en die N17 nasionale pad geleë.

## Sien ook 
* Lys van dorpe in Suid-Afrika

## Verwysings
Scotiasee

Die **Scotiasee** (Engels: *Scotia Sea*, Spaans: *Mar del Scotia*) is 'n see van die Suidelike Oseaan tussen Suid-Amerika in die noordweste en Antarktika in die suidweste. Die Scotiasee is in 1932 genoem na die skip *Scotia* wat die Skotse Nasionale Antarktiese Ekspedisie van 1902–1904 onder leiding van William Speirs Bruce onderneem het.

duimnael|links|Ligging van die Scotiasee
Die Scotiasee is tussen Vuurland en die Falkland-eilande in die noordweste, Suid-Georgië en die Suidelike Sandwicheilande in die ooste, die Suidelike Orkneyeilande in die suide, die Suidelike Shetlandeilande en die Antarktiese Skiereiland in die suidweste asook die Drakedeurgang in die weste geleë. Die Scotiasee grens in die suide aan die Weddellsee. Die see het 'n oppervlakte van sowat 900&nbsp;000&nbsp;km² en 'n maksimum diepte van 7&nbsp;900&nbsp;m.

## Verwysings 
## Eksterne skakels
Thuthukani

**Thuthukani** is 'n nedersetting in Mpumalanga, Suid-Afrika. Dit is geleë tussen Morgenzon en Standerton en huisves meestal werkers van Eskom se nabygeleë Tutuka-kragstasie.

## Sien ook 
* Lys van dorpe in Suid-Afrika

## Verwysings
Sivukile

**Sivukile** is 'n township wes van Morgenzon, in Lekwa Plaaslike Munisipaliteit, Gert Sibande-distriksmunisipaliteit van  Mpumalanga, Suid-Afrika.

## Sien ook 
* Lys van dorpe in Suid-Afrika

## Verwysings
Palmietfontein (dubbelsinnig)

*Palmietfontein A, B en C kleinhoewes; geleë rondom Polokwane in Limpopo 
*Palmietfontein, Mpumalanga, langs Daggakraal in Pixley ka Seme Plaaslike Munisipaliteit
*Palmietfontein, Oos-Kaap, langs suidwestelike grens van Lesotho in Joe Gqabi-distriksmunisipaliteit
*Palmietfontein Lughawe
*Plaas Palmietfontein - verskeie
Nkosanjaneni

**Nkosanjaneni** is 'n township van Piet Retief, Mpumalanga, Suid-Afrika. Dit resorteer onder die Mkhondo Plaaslike Munisipaliteit in Gert Sibande-distriksmunisipaliteit.

## Sien ook 
* Lys van dorpe in Suid-Afrika

## Verwysings
KwaThandeka

**KwaThandeka** is 'n swart nedersetting in die Mkhondo Plaaslike Munisipaliteit in Gert Sibande-distriksmunisipaliteit van Mpumalangaprovinsie, Suid-Afrika. Dit is net suid van Amsterdam geleë.

## Sien ook 
* Lys van dorpe in Suid-Afrika

## Verwysings
Xhosakleredrag

duimnael|links|Xhosavroue in tradisionele drag.
duimnael|Xhosas, uitgevat vir 'n tradisionele geleentheid.

Xhosavroue wat getroud is, bedek hulle koppe en die nekkrale wat hulle dra, kan die ouderdom en status van die vrou aandui. Xhosavroue versier tradisioneel hulle gesigte met geel en wit oker en die mans dra ook krale en bedek hulle hoofde as hulle in die openbaar verskyn.
Mkhuhlu

**Mkhuhlu** is 'n nedersetting in die Ehlanzeni-distriksmunisipaliteit in die Mpumalangaprovinsie van Suid-Afrika.

Dit is 15 km oos van Hazyview en 8 km noord van die Krugerwildtuin se Phabenihek geleë.

## Sien ook 
* Lys van dorpe in Suid-Afrika

## Verwysings
Merry Pebble Stream

**Merry Pebble Stream** is 'n stroom en nedersetting in die Ehlanzeni-distriksmunisipaliteit in die Mpumalangaprovinsie van Suid-Afrika. Die stroom vorm 'n sytak van die Sandrivier.

Die nedersetting is noordoos van Bosbokrand geleë.

## Sien ook 
* Lys van dorpe in Suid-Afrika

## Verwysings
Rosalyn Scott

**Rosalyn P. Scott** (gebore 1950) is 'n Afro-Amerikaanse torakale chirurg wat veral bekend is vir haar werk in die onderwys. Sy is die eerste vroulike Afro-Amerikaanse torakale chirurg.

## Vroeë lewe en opvoeding 
Scott is in Newark, New Jersey gebore en getoë, die dogter van 'n tandarts en 'n huisvrou. Haar pa se tandheelkundige praktyk het daartoe gelei dat Scott vroeg blootgestel is aan die mediese wetenskappe, deurdat sy op Saterdagoggende daar gehelp het. Sy het by Rensselaer Polytechnic Instituut in 1970 'n B.A. graad in chemie verwerf. Sy aan die New York Universiteit se Skool vir Geneeskunde verder gestudeer, waar sy in 1974 gegradueer het, en daarna haar huisdoktersjare in New York Stad voltooi het. Scott het by Boston Universiteit Mediese Sentrum in 1977 in torakale chirurgie gespesialiseer, en verder gespesialiseer in kardiologie. Daardeur het sy die eerste Afro-Amerikaanse vrou geword om 'n residensie in kardiotorakale chirurgie te begin. Sy het haar opleiding in kardiovaskulêre chirurgie as 'n genoot by die Texas Heart Institute voortgesit, en haar opleiding in 1980 voltooi.

## Loopbaan 
Na die voltooiing van haar nagraadse studies, het Scott 'n assistent-professor aan die Universiteit van Texas se Mediese Skool geword, waar sy tot 1983 gebly het. Daarna het sy 'n professor geword; eers by die Charles R Drew Universiteit van Medisyne en Wetenskap en toe die Universiteit van Kalifornië, Los Angeles. Haar navorsing het gehandel oor ongelykhede wat pasiënte met kardiovaskulêre siekte en longkanker betref, en die invloed van werkstres op chirurge. In 1987 het sy UCLA verlaat, en in 2007, het sy Drew verlaat om by Wright State Universiteit aan te sluit.

Deur Scott se hele loopbaan was sy 'n baanbreker vir Afro-Amerikaanse vroue in haar veld. Sowel as haar status as die eerste Afro-Amerikaanse torakale chirurg, was sy ook die eerste Afro-Amerikaanse vrou wat tot die Society of University Surgeons toegelaat is. Sy was mede-stigter van twee organisasies wat chirurge ondersteun en studente aanmoedig om hulle teen diskriminasie sterk te maak: die Society of Black Academic Surgeons, in 1986 gestig, en die Association of Black Cardiovascular and Thoracic Surgeons, in 1999 gestig.

## Toekennings en eerbewyse 
* Maria E. Fraley Fellowship, Texas Hart Instituut (1980)
* Stigtingslid, Vereniging van Swart Akademiese Chirurge (1986)
* Lid van die Society of University Surgeons (1995)
* Stigtingslid van die Vereniging van Swart Kardiovaskulêre en Torakale Chirurge (1999)
* President van Women in Thoracic Surgery (Vroue in die Torakale Chirurgie)
* Stigtingslid van Claude H. Organ, Jr. Surgical Society
* Lid van die American College of Surgeons
* Lid van die National Medical Association

## Verwysings
Lamar Crowson

**Lamar Crowson** (1926–1998) was 'n Amerikaanse pianis en kamermusikant. Hy word in 1965 hoof van die Suid-Afrikaanse Kollege vir Musiek in Kaapstad se klavierdepartment en tree gereeld as solis saam met Suid-Afrikaanse simfonie-orkeste op. Onder sy leerlinge tel bekende pianiste soos Steven de Groote, Melanie Horne en Albie van Schalkwyk. Die Universiteit van Kaapstad het in 1996 'n eredoktorsgraad aan hom toegeken.

## Lewensloop 
John Lamar Crowson is op 27 Mei 1926 in Tampa, Florida gebore. Hy kry sy vroeë opleiding in Portland, Oregon onder Nellie Tholen, waar hy aan die Reed College studeer het. Sy hoofvakke was kuns, geskiedenis en literatuur. Hy studeer later klavier onder Arthur Benjamin, wat hom in 1948 nooi om aan die *Royal College of Music* te studeer, waar hy in 1957 as 'n personeellid aangestel is. In die 1950's wen hy talle pryse, waaronder die *Chappell Gold Medal*, die Dannreuther-prys en die Harriet Cohen Internasionale Medalje. In 1952 was hy 'n louraat in die Koningin Elisabeth-kompetisie in Brussel gewees.

In 1963 reis Crowson na Kaapstad om as 'n eksaminator vir die Geassosieerde Raad van die *Royal Schools of Music* op te tree. Van 1965 tot 1968 het hy aan die Universiteit van Kaapstad se musiekkollege gedoseer. In 1972 vestig hy hom permanent in Suid-Afrika en word hy 'n toonaangewende konsertpraktisyn, wat tot die land se musieklewe bygedra, terwyl hy ook sy internasionale bande behou het. In 1980 is hy as 'n musiekprofessor aan die Universiteit Kaapstad aangestel, waar hy in 1996 'n eredoktorsgraad vir sy diens aan musiek ontvang het.

Crowson is op 25 Augustus 1998 in Johannesburg oorlede. Hy was 72 jaar oud.

## Sien ook 
* Lys van bekende Suid-Afrikaners

## Verwysings
Tsakani

**Tsakani** is 'n nedersetting in die Ehlanzeni-distriksmunisipaliteit in die noordooste van Mpumalanga.

Dit is suidwes van Acornhoek en noordoos van Bosbokrand geleë.

## Sien ook 
* Lys van dorpe in Suid-Afrika

## Verwysings
Daryll Cullinan

**Daryll Cullinan** (1967-) is 'n voormalige Suid-Afrikaanse krieketspeler wat as spesialis-kolwer vir die Proteas gespeel het. Van 1993 tot 2001 het hy in 70 toetse vir Suid-Afrika uitgedraf en 4&nbsp;554 lopies teen ’n gemiddeld van 44,21 lopies per kolfbeurt aangeteken. Hy het onder meer tydens die Krieketwêreldbeker 1996 en Krieketwêreldbeker 1999 vir Suid-Afrika gespeel.

duimnael|links|Grafiek van Cullinan se kolfwerk oor sy loopbaan
As regshandige topordekolwer was hy lank as die "tweede Graeme Pollock" bekend. Hy het egter twee van Pollock se belangrikste rekords verbeter: as jongste krieketspeler wat ’n eersterangse honderdtal aanteken (op die ouderdom van 16 jaar en 304 dae), en as speler wat die hoogste individuele telling in ’n toets (275 nie uit nie) behaal. Al twee rekords is intussen verder verbeter, laasgenoemde in 2012 deur Hashim Amla teen Engeland, waartydens Amla 'n telling van 311 (nie uit nie) aangeteken het.

In 1995 het Cullinan vir 'n lang onderbreking in spel gesorg toe hy 'n bal in 'n braaipan vol kalamarie ingeslaan het. Cullinan het 'n ses teen SA se internasionale Roger Telemachus geslaan, waarna die bal in die kombuis ingevlieg en in die pan beland het. Dit het omtrent tien minute geneem voor die bal koud genoeg was vir die skeidsregter om die vet af te vee. Selfs toe was die bal te glibberig om vas te hou, en moes dit uiteindelik vervang word.

Hy was ook 'n lid van die Proteaspan wat tydens die Kampioenetrofee 1998 Suid-Afrika se eerste internasionale kriekettitel kon inpalm.

## Verwysings
Noordkanaal

duimnael|links|'n Kaart van die Noordkanaal
duimnael|links|Die Skotse Kintyre-skiereiland met die Mull of Kintyre-vuurtoring, met Noord-Ierland op die horison
Die **Noordkanaal** (Engels: *North Channel*, soms ook *Straits of Moyle * of *Sea of Moyle*; in Ierse en Skotse Gaelies bekend as *Sruth na Maoile*, in Skots as *Sheuch*) is die seestraat wat die noordooste van Ierland van Suidwes-Skotland skei. Dit verbind die Ierse See met die Atlantiese Oseaan en maak deel uit van die seegebied wat deur die Internasionale Hidrografiese Organisasie (IHO) amptelik geklassifiseer word as die "Inner Seas off the West Coast of Scotland".

Die Noordkanaal se suidelike grens word deur 'n linie gevorm wat die Mull of Galloway met Ballyquintin Point verbind. Die noordelike grens is 'n linie wat Portnahaven met Benbane Head verbind. Die nouste deel van die seestraat is geleë tussen die Mull of Kintyre en Torr Head, met 'n wydte van 13&nbsp;myl (21&nbsp;km of 11 nautiese myl). Die diepste gedeelte is Beaufort's Dyke.

## Verwysings